open-index/open-wikipedia-markdown huggingface dataset:
Lesg razziai (Italia)

I **lesg razziai** (*leggi razziali* in italian) a inn stade un insema de lesg in pè in del Regn d'Italia fassista a partì del 1938 e poeu in la Republega de Salò, fade soratut contra la popolazzion sgiudea italiana. Nonziade a Triest del Mussolini in Piazza Unità d'Italia, del Municipi, eren ciamade del regim "lesg per la defesa de la razza". Inn stade abolide de l'inscì ciamad Regn del Sud in del sginer 1944, dopo che l'Italia l'era deventada co-belligeranta di Liad.

'Sti lesg chi, fade soratut per soldà el ligam con la Germania nazista, eren no popolar anca con di omenoni del regim compagn de l'Italo Balbo e Dino Grandi e, in sgeneral, gh'haveven no gran sostegn de la popolazzion italiana, che la conviveva in manera assee pacifega cont i piscinine comunità sgiudee in del Pajes, e anca el Mussolini midem, in del 1929, l'haveva parlad de 'na civiltà mediterranea comun che gh'haveva dent sia i italian che i sgiudee che, voramai, eren part de la civiltà italiana dopo de secoi de integrazzion.

I disposizzion hann tolt via vari dirit civil di sgiudee, la possibilità de lavorà in del setor publegh e de andà in di scoeule de volt nivell, pussee inanz gh'hann tolt via anca i proprietà, la possibilità de havégh di domestegh italian e inn stad condanad a l'esili interno, tant 'me i nemis politegh, e gh'hann tolt la possibilità de fà vari mester. I lesg, comunque, revardaven anca i popolazzion di colonie italeghe, che eren partide in nativ e eritree. Eren proibid anca i raport sessuai e i matrimoni in tra i italian, i african e i sgiudee.

A sostegn de 'sti mesure l'è stad publegad el Manifest de la Razza prima e, dopo, el *Manifest di Razzista Scentifegh* che, cont un insema de razzism biologegh e de storia, el deciara che i italian partegnen a 'na razza ariana, menter i sgiudee no e donca inn no italian, e che donca besognava partì i europee di minga europee.

El passà de 'sti lesg l'ha vist la linia del Partid Nazzional Fassista deventà semper men autonoma de quella del Partid Nazzionalsocialista di Lavorent Todesch e l'Italia deventà semper pussee ligada al Terz Reich, tra l'alter anca el San Marin, a l'epoca governad del Partid Fassista Sammarines, l'ha tirad foeura di so lesg compagne, del tut ispirade a quei italiane e che ghe proibiven ai italian de violà i lesg italiane in su la razza in sul territori de la Serenissima Republega. 'Sti lesg chi hann menad l'Israell a ciamà el San Marin collaborazzionista, ma la pupart di sanmarines la ritegn, inveci, che fussen domà per fà content i vesin italian e che la Republega la gh'habia dad asil a 'n bell poo de sgiudee perseguitad.

## Riferiment
* Leggi Antiebraiche in Italia

## Alter proget

## Vos corelade
* Manifest de la Razza
* Fiolit de l'Olocaust
* Lesg razziai (Germania nazista)
* Tribunal de la raza
Kácov

**** a l'è un comun de la Cechia, part de la Boemia Central e del distret de Kutná Hora.

El gh'ha el status de comun mercad.
## Riferiment
*CCRE 

## Alter proget
Isolament eletrigh

L**'isolament eletrigh**, ciamad anca *isolament galvanegh*, a l'è la situazzion indova che tra du pont a diferent potenzial eletrigh a gh'è nissuna possibilità per fà circolà corrent diretament, o ben indova che la gh'è, idealment, una resistenza eletriga infinida: a bon cunt a gh'è no una resistenza inscì in realtà, vist che anca l'aria la po s'cepà el so isolament cont una corrent assee volta, ma se ritegn assee una resistenza propi volta, compagna de 100 megaohm.

A l'è, comunque, possibel spostà energia in tra do element isolad galvanegament grazzia a di alter fenomen fisegh, compagn de la capacitanza e de l'induzzion eletromagnetega. A l'è doperada soratut quand che di circuit gh'hann de scambiàss energia, ma la soa terra l'è a 'n potenzial diferent, e l'è anca doperabel 'me forma de sigurezza, inscì de evità che vun el ciapa la scossa.

## Riferiment
*Galvanic Isolation: Purpose and Methodologies

## Vos corelade
*Opto-isolator
Archaea

I **Archaea** inn una partizzion de la vita cellular, a segonda de la classifegazzion fann su un regn o un domini. Desgià che gh'hann minga el nucli, inn considerad di procariota e inn stad a longh considerad 'me di bateri, ma poeu el s'è scernid de partìj per via di varie diferenze, per esempi el fat che i mecaneghe del so metabolismo inn pussee vesine a quei di eucariota che di bateri, oltra a vari element chimegh che inn propi di archaea e basta, e poden per esempi trovà 'me nutriment un frach de roba compagna de l'amoniaca, di ion de ferr e fina a l'idrogen: per quella reson chi vari archaea inn estremofil e la pupart de quell che se sa l'è ligad a roba trovada in situazzion estreme, despess 'me tochei de DNA.

I archaea, comunque, se troeuven anca in del microbiota de 'n poo de vesser vivent, anca in di omen. Se cognossen no di patogen o di parassita in 'sta familia, ma se cognossen vari mutualista e commensai.

## Riferiment
*Archaea vs Batteri: troviamo le differenze!
## Alter proget
Maurizio Belpietro

El **Maurizio Belpietro** (Castignidol, 10 de masg 1958) a l'è un giornalista, opinionista, autor de la television e saggista italian, incoeu diretor del quotidian La Verità e del periodegh Panorama.

## Riferiment
*Biografia
Resistenza eletriga

La **resistenza eletriga** a l'è una grandeza fisega scalar che la mesura la tendenza de 'n corp a fà oposizzion al passà de 'na corrent quand che gh'è aplicada una tension eletriga, e che la depend de vari fator compagn del material, de la forma, di dimension e de la temperadura.

## Riferiment
*Treccani

## Alter proget

## Vos corelade
*Resistenza negativa
*Resistor
*Lesg de Ohm
*Resistenza negativa
*Impedenza
Pila AAA

La **pila AAA** (ciamada anca *mini-stilo*) a l'è una dimension standard de pila sucia cilindrega, ciamada del standard IEC 60086 *R03*, de l'ANSI C18 *24*, del JIS *UM-4*. A inn assee spantegade per i robe propi piscinine che se porten in sgir senza gran doperà de corrent e gh'hann, de solet, un voltagg de circa 1,5 V, e poden vesser di batarie primarie, che se sbaten via quand che inn fornide, o recaregabel. 

Incoeu, grazzia a la miniaturizazzion di component, semper pussee sistema che prima doperaven i AA poden doperà men de corrent e donca poden doperà anca di AAA.

## Riferiment
*Dizzionari

## Alter proget
Parch de la Balossa

El **parch de la Balossa** a l'è stad un parch local sit in la provincia de Milan, in la zona nord, in tra Corman e Novaa, fad su in del 2006 e tacad in del 2015 al Parch Nord Milan. Per la soa posizzion, a l'era un gran bell conligament in tra el Parch di Groane e la zona central del Parch Nord.

## Riferiment
*Comun de Corman
Amper-ora

L**'amper-ora** a l'è 'n unità de mesura de la capacità de carega eletriga, otegnuda a moltiplegà la mesura de la carega eletriga, in ampere, con quella de temp, in ore.

Doperada de solet per i batarie, una bataria de 1 amper-ora l'è bona de dà foeura 1 ampere per un'ora, o mez ampere per du ore, o du ampere per mez'ora,  in condizzion ideai: despess i batarie gh'hann di pont indova che tirà foeura la corrent el gh'ha inscì tant de resistenza de sbassànn la capacità.

## Riferiment
*Techtarget

## Vos corelade
*Kilowatt-ora
Giuliano Gozi

El **Giuliano Gozi** (Cità de San Marin, 7 de avost 1894 - Cità de San Marin, 18 de sginer 1955) a l'è stad un politegh e avocat sanmarines, l'esponent el pussee important del fassism a San Marin e Capitani Reggent per cinch voeulte.

## Biografia
Student de giurisprudenza a l'Università de Bologna, in la prima guerra mondial el se fa volontari e l'è mandad al front cont i Alpin in del 1915, in del 1917 l'è mandad a Turin a fermà i mot contra la guerra e in del 1918 el molla el Regio Esercit, per poeu vesser nomnad Secretari de Stat per i Afar Forest. El refudarà i daner per i volontari, ma el ciaparà la medaja de l'Italia, de la Cros Rossa e quella inter-liada.

El 10 de avost 1922 el toeu part a la fondazzion del Partid Fassista Sanmarines, che in del 1923 el riva al poder ma che, deslenguad al so interno, el gh'ha despess de besogn del sostegn del Partid Nazzional Fassista italian, roba che la mena el Stat del Titan a perder un bell poo de autonomia.

L'è stad Capitani Reggent in del 1923, in del 1926, in del 1932, in del 1937 e in del 1942. Propi in quell ann lì el dà foeura la lesg razzial, ispirada a quelle italiane, e in del 1944 el deventa secretari del Fass Republegan de San Marin. Finida la guerra, l'è processad per el so roeul in del regim e l'è donca mandad in l'oblio. In del 1946 un decret di Capitani Reggent ghe cava via el titol de Cont e anca la medaja al valor, in del midem decret inn tolte via i lesg che onoraven el fassism e quelle razziai.

## Riferiment
*NoiAlpini.it
## Alter proget

## Vos corelade
*Ara di Volontari
*Ferrovia Rimini-San Marin
Dolní Pohleď

**** a l'è un comun de la Cechia, part de la Boemia Central e del distret de Kutná Hora.

## Riferiment
*CCRE 

## Alter proget
Varioeul di simie

El **varioeul di simie** (ciamad anca in ingles *Monkeypox* e breviad *Mpox*) a l'è 'n rari malann spantegad soratut in Africa che 'l se mostra con di sintom compagn, ma de solet pussee linsger, de quei del varioeul, almen in l'om.

L'è ciamad inscì perchè l'è stad descovert in di simie del gener Macaca fascicularis. El vacin del varioeul el sbassa la possibilità de ciapàll del 85% e in di Stat Unid gh'è un vacin aprovad contra la malatia, in Europa e Stat Unid el Tecovirimat l'è aprovad 'me tratament contra i virus compagn de quei del varioeul.

Ghe n'è du *clade*: el I e 'l II, cont el prim che l'è pussee gram e che, in di sortide in Africa indova che l'è endemich, l'ha vist fina al 10% de mortalità, el segond inveci l'è stad protagonista de l'epidemia del 2022 e la squasi totalità de quei che 'l ciapen infin guarissen.

## Riferiment
*Vaiolo delle scimmie: una malattia infettiva emergente nel Nord America
*Mpox - CDC

## Alter proget
Diod Zener

El **diod Zener** a l'è un diod a gionzion p-n che 'l permet de fà passà corrent eletriga a l'invers in manera afidabel quand che l'è passada una certa tension. Se fonden in su l'efet Zener e, di voeulte, in su l'efet valanga.

'Sti diod chi inn in tra i element pussee important di circuit del dì d'incoeu, vist che permeten de havégh una tension pussee bassa in manera afidabel de 'na tension pussee volta, e protegen anca el circuit del soravoltagg e di scareghe eletrostateghe.

## Riferiment
*Diodo Zener

## Alter proget

## Vos corelade
*Diod invers
Sorelle materassi

***Sorelle Materassi*** a l’è on scenegiad televisiv prodot e trasmetud in del 1972 dalla RAI in sul Programa Nazzional de allora (in seguit diventad Rai 1). L’era tirad foeura del romanz che ‘l gh’ha l’istess nom de l'Aldo Palazzeschi publicad in del 1934.

El scenari de la *fiction* televisiva - divisa in tre puntate mandade in onda in prima serada in di domeniche del 24 de setember, del 1 de otober e del 8 de otober – l’era del Luciano Codignola e del Franco Monicelli, con la supervision de l’Aldo Palazzeschi medem, inveci la regia l’era firmada del Mario Ferrero.

I interpret principai a eren,  la Sarah Ferrati (Teresa), la Rina Morelli (Carolina) e la Nora Ricci (Giselda, maridada ma poeu bandonada dal marid) a fa la part di trè sorelle Materassi (ricamadore* de bianch*),  l’Ave Ninchi a fà la part de la dona servizzi fedel Niobe e a fa la part del nevud Remo el Giuseppe Pambieri. In fra i comparse el figura anca el Roberto Benigni che allora ‘l gh’aveva vint ann a fa la part d’*on sgiovinot*.

Alter interpret:

* Evelina Gori (l’Augusta, la quarta sorella, mader del Remo)
* Dina Sassoli (la contessa russa)
* Erna Schürer (Peggy, la rica ereditina maridada del Remo)
* Nietta Zocchi (la diretris)
* Siria Betti (la mier del Fellino, el masser di Materassi)
* Alfredo Bianchini (el prevost)

La trama del scenari televisiv la recalca fedelment quella del romanz e del film con l’istess titol - giusta, *[[Sorelle Materassi (film)|Sorelle Materassi]]* – che l’è stad ricavad in di ann quaranta del regista Ferdinando Maria Poggioli.

## Note
Tomas d'Aquin

El **San Tomas d'Aquin** (Roccasecca, 1225 - Badia de Fossanuova, 7 de marz 1274) a l'è stad un religios, teolegh, filosof e academigh italegh, venerad de la Gesa Catolega 'me Sant e 'me Dotor de la Gesa.

Member de l'orden di fraa predicator, o ben i dominigan, e alev de l'Albert Magn, l'è considerad el pont de racord in tra la filosofia classega e la cristianità.

## Riferiment
* Treccani

## Alter proget

## Vos corelade
* Nunc stans
* Tomism
* Adoro te devote
* Quaestio disputata de malo
* Summa Theologiae
* Al-Ghazali
* Bernard de Ceravall
* Peder Lombard
* Essenza (filosofia)
Bandera bianch-celest-bianch

La **bandera bianch-celest-bianch** (*бело-сине-белый флаг* in russ) a l'è una bandera doperada in Russia 'me segn de oposizzion al governo del Vladimir Putin dopo de l'invasion russa de l'Ucraina, e donca 'me simbol contra la guerra. La vegn de la bandera de la Russia senza el ross, color sociad al sangh e a la forza militar e autoritaria del Pajes, sgiamò radegad di temp de l'Imperi russ. La regorda anca la veggia bandera de Velikij Novgorod e de la republega de Novgorod.

El simbol, vist in varie proteste contra l'invasion e in vari profil internet contrari a la guerra, l'è stad anca ciapad 'me simbol de la Legion "Libertà a la Russia", un grup de russ che 'l combat a fianch di forze armade de l'Ucraina in del Pajes.

## Riferiment
*Sit ofizzial 

## Alter proget

## Vos corelade
*Bandera de la pas
*Z (simbol militar)
*Proteste contra la guerra in russia del 2022
Legion "Libertà a la Russia"

La **Legion "Libertà a la Russia"** (in russ *Специальный батальон легион "Свобода России"*, in ucrain *Спеціальний батальйон легіон "Воля Росії"*, nom ofizzial *Batalion Legion Special "Libertà a la Russia"*) a l'è 'n unità militar de l'Ucraina in pè del 15 de marz del 2022, fada su de dissident russ che hann scernid de difender el Pajes in l'invasion russa. Fada su de circa 600 omen, la gh'ha 'me obietiv final quell de fà borlà el regim del Putin. Doperen 'me simbol la bandera bianch-celest-bianch.

In del masg e sgiugn del 2023 hann fad, insema al Corp Volontari Russ, di atach e di irruzzion in l'oblast de Belgorod.

## Riferiment
*Желающих вступить в легион "Свобода России" много. Сдавшиеся в плен рассказали ВСУ о тактике армии РФ

## Alter proget

## Vos corelade
*Armada Nazzional Republegana (Russia)
*Corp di Volontari Russ
Trimurti

La **trimurti** a l'è 'na nozzion di colture religiose de l'India che la vedaress la divinità e la realtà ultima despartide in tri aspecc metafisegh personificacc de una tried de dia divers, ai quai ghe ven tribuid on roeul spezzifegh in de la creazzion, mantegniment e destrugament de l’univers manifestad: ol Brahmā (ol creador), ol Viṣṇu (ol preservador) e ol Śiva (ol destrugon). Siben che a vardài inscé ol Brahmā el someje forse ol pussee important intra i tri, el ven minga tant venerad in de la pupart di correncc devozionai de l’India; inscambe ol Viṣṇu e ol Śiva i ven toeucc du recognossucc come la divinità suprema indeperlor rispetivament in dol vaiṣṇavism e śaivism, tute e do correncc religiose sossen popolare in dol panorma spiritual induista an'mò al dé d’encoeu.
## Riferimencc
*Treccani

## Oter progecc

## Vos conrelade
*Santissima Trinità
*Tridevi
Lampada a LED

Una **lampada a LED** a l'è una lus eletriga che la dopera di LED per dà foeura la lus, cont un'eficienza pussee volta rispet ai alternative, compagne de lampade invernighente e di lampade compate a florescenza e 'na vita pussee longa. Al dì d'incoeu i lus a LED inn bone de dà foeura 200 lumen per watt che ciapen e donca inn considerade assee important per l'ecologia, vist che poden dà foeura l'istessa lor per men de corrent, anca se per via di driver LED che i fann fonzionà de la corrent alternada de cà poden perder un poo de eficienza.

Oltra al doperà men de energia, di alter vantagg di lampade LED inn el fat che tachen subit con la massima luminosità, senza havégh de scoldàss, e pizzài e smorzài despess ghe crea nissun problema.

## Riferiment
*E-lumen

## Alter proget

## Vos corelade
*Lampada a filament LED
*Tubo LED
*SMD LED
*COB LED
*Striscia LED
Tortellin

I **tortellin** inn on sgener de pasta piena, tipega di territori in fra Bologna e Modena. Ind i rizete originai, i gh’han de vesser servid domà in broeud de capon.

## Rizeta bolognesa

Ind ona padella, dàgh na sbrojada a la slonza cont el moll de l’oss.

## Vos corelade
*Capellet
Istitut Tecnegh Statal Ettore Conti

L**'Istitut Tecnegh Statal Ettore Conti** (*Istituto Tecnico Statale Ettore Conti* in italian) a l'è un istitut tecnegh sit a Milan, in pè del 1942 ma con di origin fina al 1922. Incoeu el gh'ha dò sed: vuna arenta a Segesta, propi tacada al Licee scentifegh Vittorio Veneto e l'oltra, sucursala, arenta a Bonola.

## Storia
In del 1922 l'Ettore Conti el fa su, in la scoeula di art e di mester de via Santa Marta, una scoeula de sira per capi-tecnegh, capi-repart e jut-ingegner, el 1 de otover 1942 el deventa de dì e 'l ciapa el nom del so fondator, scerna confermada cont un decret lesg del 1946.

In di agn '60, cont el cresser de la domanda, a l'è spostad in d'una sed noeuva, in d'una zona de Milan in desvilup e vesina ai aziende, cont una costruzzion propi arenta a quella del licee Vittorio Veneto, fada cont el midem stil. In del midem period l'è vuna di prime scoeule in Italia a meter l'adressa de eletronega e telecomunicazzion.

In di agn '70 un noeuv cresser in di iscrizzion el mena a dervì di noeuv sed, compagne de l'ITIS Stuparich e de l'ITIS Galilei, che poeu deventarann autonome (vuna incoeu l'è partida in tra el Gentileschi e 'l Curie, l'oltra l'ha tegnud el so nom), e in di agn '80 l'è vun di pol nazzionai per la formazzion informatega di professor.

In del 2002 ghe meten dent l'adressa del licee scentifegh tecnologegh, e de l'ann scolastegh 2014/2015 l'è verta la sucursal de Via Betti, per ciapà dent la sezzion de licee sportiv.

## Adresse
La scoeula, incoeu, la ofriss quater adresse de istitut tecnegh tecnologegh, quell de eletronega, de eletrotecnega, de mecanega e de logistega, e 'n licee di scenze aplicade in la soa sed principal e 'na sezzion di scenze aplicade e del licee sportiv in la sucursal.

## Riferiment
*La nostra storia
## Ligam de foeura
*Sit ofizzial
Vinaře

**** a l'è un comun de la Cechia, part de la Boemia Central e del distret de Kutná Hora.

## Riferiment
*CCRE 

## Alter proget
Vadim Šišimarin

El **Vadim Šišimarin** (Ust'-Ilimsk, 17 de otover 2000) a l'è un soldad russ, el prim condanad per crimen de guerra in l'Invasion russa de l'Ucraina.

Member de l'Armada russa, el 28 de fevrer l'ha sbarad a 'n om ucrain de 62 agn in bicicleta, a so dì inscì che 'l fuss no bon de dì in sgir la soa posizzion e 'l se saria consegnad el dì dopo. El 4 de masg el Servizzi de Sigurezza de l'Ucraina el dà foeura una confession in video indova che l'amet de havé fad 'sti robe chi e 'l 18 del mes la procuradora general ucraina Iryna Venediktova la derva un cas contra de lu, oltra che nonzià che la farà di cas contra alter 41 soldad acusad de crimen de guerra.

El se deciara colpevol denanz a la mier del mazzad, che la dis de vesser despiasuda per lu, ma che 'l resta un criminal e che 'l gh'ha de vesser condanad, anca se ghe andaria ben se 'l fuss scambiad cont i ciapad a Mariupol'. L'è condanad a l'ergastol el 23 de masg, ma el 29 de sgiugn in apell la pena l'è sbassada a 15 agn.

## Riferiment
*Ucraïna condemna a cadena perpètua el primer soldat rus jutjat per crims de guerra
Selezzion del folball de la Republega Popolar de Lugansk

La **selezzion del folball de la Republega Popolar de Lugansk** la representa la Republega Popolar de Lugansk, Stat a recognossiment limitad sit in del Donbass e sostegnud de la Russia. La toeu minga part a la FIFA e a la UEFA ma domà a la CONIFA.

L'ha tolt part domà a la qualificazzion per la copa del mond CONIFA 2018, senza rivàgh denter. El secretari de la CONIFA Sascha Düerkop l'ha did de concordà no politegament con la Republega Popolar, ma che l'era no una reson per lassài no sgiugà.

## Riferiment
*CONIFA alternative World Cup boosts Russia-backed separatist

## Vos corelade
*Selezzion del folball de la Republega Popolar de Doneck
Numer

El **numer** a l'è un oget matemategh doperad per cuntà, mesurà e tichetà. I prim numer eren domà quei naturai, compagn de 1, 2, 3 o 4, poeu la matematega l'ha slargad la definizzion per ciapà dent el numer zero, i numer negativ, i numer razzionai, i numer reai e fina  i numer compless.

## Riferiment
*Treccani

## Alter proget

## Vos corelade
*Fà de cunt
*Cuntà cont i dide
*Lesg di gran numer
*Manoscrit de Bakhshali
*Numerologia
*Costant matematega
*Numer prim
*Intregh de Eisenstein
Le due madri

***Le due madri*** l’è on film italian de l’Amleto Palermi del 1938.

## Trama
Tirad grand in campagna d’ona paisana compagn che che ‘l fudess sò fioeul de lee, el Salvatore, on pitor sgiovin, el conoss a Napoli la vera mader, on'ex atris de rivista, che de fioeul l'haveva bandondad. Partid volontari per la guerra de Spagna, el Salvatore el torna a cà ferid. El va in spos con la tosa che l'è stada 'dree a speciàll e a ghe varden 'dree a la famija noeuva i dò mader.

## La critica
El Cesare Vico Ludovici in Film del 28 de sgener del 1939 " In quell film chì a gh’è, ona scena indimenticabil: la telefonada. Che ‘sta telefonada chì la sia teater al cent per cent, el guasta nò. Che d’on coo al l’alter del fil a ghe sia el De Sica e de l’alter la Bella Starace Sainati, el conferiss. Ma la scena risulta la risulta anca vun di moment che, siben in del so carater ingenov e popolar, a inn de capacità autentica e de viv savor lirich. In italia el film el gh’havarà on sucess de spetacol. D’altra part la profezzia a l’è minga dificil, perché se trata d’on film a carater dialetal, che ghe trionfen i qualità de la sciora Starace, bona de strepà i lagrim e i batude de man. Al passiv del film ghe metarèm tute i scene mondane ".

## Contribuzzion tecniche
* Umberto Mancini: direzzion orchestral
* Giovanni Bianchi: son
Logega

La **logega** (anca *logica*, cont un italianism) a l'è el studi del resonà e de l'argomentà, ligad soratut a la corretezza di process inferenziai del penser.

El termen el deriva del gregh antigh logos, e in l'antighità e in l'età de Mez a l'era la filosofia che la studiava la logega, menter incoeu l'è pussee ligada a discipline scentifeghe e numereghe, compagne de la matematega, de la semantega e de l'informatega.

## Riferiment
*Treccani

## Alter proget

## Vos corelade
*Logega classega
*Organon
*Fallacia
*Implicazzion logega
*Logega fuzzy
*Algebra del Boole
*Logega descritiva
*Sofisma
*Conetiv logegh
Leonid Kravčuk

El **Leonid Kravčuk** (Velykyj Žytyn, 10 de sginer 1934 - Monegh de Baviera, 10 de masg 2022) l'è stad un politegh ucrain, prim president de l'Ucraina independent del 1991 al 1994, seguid poeu del Leonid Kučma. El se deciarava socialdemocrategh e nazzionalista ucrain de sinistra.

## Riferiment
*Britannica

## Alter proget
Ciriaco De Mita

El **Ciriaco De Mita** (Nusco, 2 de fevrer 1928 - Avellino, 26 de masg 2022) l'è stad un politegh italian, president del Consili del 1988 al 1989, minister pussee de 'na voeulta, president de la Democrazzia Cristiana del 1989 al 1992 e sindegh de la soa cità del 2014 a la mort.

## Riferiment
* Treccani

## Alter proget

## Vos corelade
* Governo De Mita
Selezzion del folball de la Svezzia

La **** (**' in lengua local, sornomenada **') la rapresenta la Svezzia en di competizzion del ballon e l'è gestida da la . L'è dent a la UEFA e a la FIFA.

In pè del , ol so mistar l'è  e la sgiuga i partide in cà al . 

## Ligam da foeura
*[ Sit ofizzial]

## Oltar proget
Horní Počaply

**** a l'è un comun de la Cechia, part de la Boemia Central e del distret de Mělník.

## Riferiment
*CCRE 

## Alter proget
Citrus limon

El **limon** (*Citrus limon*) a l'è un alber de frut che 'l partegn a la familia di Rutaceae. El so frut, ciamad anca lu limon, l'è doperad per un frach de roba, del so gius a la so pell, che la po vesser doperada per fà i candid, per tirà foeura di essenze o per la peptina, o anca per fà di alcolegh, compagn del limoncell.

Per i studi genetigh, a l'è probabel che 'l sibia un ibrid in tra el naranz amar e 'l zeder.

## Riferiment
*Limone 

## Alter proget

## Vos corelade
*Limonen
*Limonina
*Limonada
*Lime (frut)
Eletrotecnega

L**'eletrotecnega** a l'è la disciplina tecnega e ingegneristega aplicada a la progetazzion di impiant eletrigh. A bon cunt, un frach de discipline, compagne de l'eletronega, de l'elaborazzion di segnai, de la radiotecnega e de l'informatega, vegnen de l'eletrotecnega.

A la bas gh'è i lesg de Ohm, i equazzion del Maxwell, l'efet Joule e i lesg de Kirchhoff.

## Riferiment
*Treccani

## Alter proget

## Vos corelade
*Eletromecanega
Museo arti e mester de l'Umbria

El **Museo arti e mester dell'Umbria** a l’è on museo sit in del center storich de Assisi.

## Storia
Tirad in pee in del 1989 in la 'Via San Francesco' de Assisi.
Catalogh de l'esposizione publicad in del 2008., el fa San Martin in del 2012 arent a l'oratori del San Francesch Piscinin i di locai tegnud su de di grande volte de preja roeusa de Assisi destinad del Pietro di Bernardone, pader del San Francesco d'Assisi, ad abitazzion e magazin.

El fà un segond sanmartin in del 2015 al museo 'Rocca Maggiore' de Assisi.
Bandid adree a la 'decision del Guarducci' in del 2016.

L'è vért ancamò a la sed noeuva in del 2018 la gh’ha dent presentazzion rifada.
L’alloggia dedent del compless monumental 'Santa Chiarella' de facia a 'Porta Nuova'.

## Note


## Ligam de foeura
*Galleria di foto, su Google Maps e Google+
Union Sportiva Milanesa

L**'Union Sportiva Milanesa** a l'è stada una polisportiva de folball, bicicleta, rugby e basket ativa a Milan del 1902 al 1928, quand che l'è desligada del regim che la sgionta a l'Inter per fà su l'Ambrosiana, inscì de dàgh spazzi a la U.S. Fiumana, e del 1945 al 1946, cont una brev stagion voluda di vegg dirigent.

Trii di sò sgiugador, el Mario De Simoni, l'Arturo Boiocchi e 'l Franco Varisco, hann tolt part a la prima partida de la selezzion del folball d'Italia in del 1910.

Hann vinciud domà la Balla Dapples in del 1907.

## Bibliografia
*Stefano Pozzoni, Milan. I derby dimenticati. Storia e cronaca di 42 derby dal 1900 al 1922, Edizioni Bradipolibri, 2017, ISBN 978-88-99146-47-4.
Algebra

L**'algebra** a l'è una branca de la matematega, che la studia i simboi matemategh e i manere de doperài e metégh man.

## Riferiment
*Treccani

## Alter proget

## Vos corelade
*Monomi
*Polinomi
*Strutra algebriga
*Algebra linear
Baschia

El **Paes Basch** (al singolar per desferenziàll de i Paes Basch al plural, ch’i inn na comunità autonoma spagnoeula), o **Baschia** (*Euskal Herria* in lengua basca), a l’è na region istorega, traversada di Pirinee, che la se cata in tra la bassa Franza e la volta Spagna ocidentai, sit cuna de la nazzion basca.

El comprend in del so territori la comunità autonoma di Paes Basch e la Navarra in Spagna (l’*Hegoalde*), debass i Pirinee, e tre vegge province franzes (l’*Iparralde*), desora i Pirinee.

La capital istorega basca l’è ''Iruñea'', pussee cognossuda cont el nom castejan e internazzional de *Pamplona*, ancaben che al dì d’incoeu la cità pussee granda e importanta a l’è Bilbo (Bilbao in castejan e ind i olter lengov).

La bandera de la Baschia l’è l’*[[Ikurriña|ikurrina]]* (*ikurriña* in spagnoeul).

## Alter proget
Compagnie du chemin de fer de Paris à Orléans

La **Compagnie du chemin de fer de Paris à Orléans** (PO) l’era un'antiga socetà ferroviaria privada de la Francia. In del 1934 la s’è metuda insema a la Compagnie du Chemin de Fer du Midi e l’è andada a fà su la Chemin de Fer de Paris à Orléans et du Midi (PO-Midi). In del 1938 l’è stada nazionalizzada e l’è diventada part de la Société nationale des chemins de fer français (SNCF).

## Storia

La società l’è stada trada insema a Parigi el 13 de agost del 1838 cont on capital inizzial de 40 milion di franch de quii temp là; el 2 de masg del 1843 l’ha otegnud la concession per 70 ann per la costruzzion e l'esercizzi de la ferrovia in tra Parigi e Orléans. La linea, 114km longa, a quii temp là l’era la linea pussee longa de la Francia.
A l’inviada del 1852, cont l’ajut del Stat, la socetà l’ha quistad la Compagnie du Centre, la Compagnie du chemin de fer de Tours à Nantes e la Compagnie du chemin de fer d'Orléans à Bordeaux e l'ann adree, in del 1853 anca la Compagnie du chemin de fer de Paris à Sceaux inscì de rivà a la soa espansion massima.  De fat, in tra ‘l 1852 e ‘l 1934 l’è stada la compagnia ferroviaria  privada francesa. De la stazzione di Parigi, Gare d'Austerlitz, la red la ciapava el territori de la Loira e de la Garonna fina a Orléans e a Tours. Da chichinscì i ram i rivaven a Vendôme, Le Mans e a la costa atlantica di Angers, Nantes, Saint Nazaire, Landerneau, sud di Villefranche, Clermont-Ferrand e Tolosa, sud-ovest de Poitiers, Angoulême, Bordeaux.

## La red in del 1912

In del 1934 la PO la s’è metuda insema con la Chemin de Fer du Midi e l’ha ciapad el noeuv nom di Chemin de Fer de Paris à Orléans et du Midi (PO-Midi). Con la fusion la red PO-Midi l’era rivada a 12.000km.

El prim de sgener del 1938 l’è nazionalizada insema a alter cinch compagnie per via del confluì in la noeuva Société nationale des chemins de fer français (SNCF).

A la fin de la seconda guerra mondial el ram frances del grup bancari Rothschild l’ha rilevad el pachet azzionari de magioranza de la veggia socetà  Paris Orléans e l’ha trasformad in d’ona *holding company* economica che la gh’haveva dent la Banque Rothschild, la imobiliar SGIM, el grup assicurativ SIACI, la compagnia petrolifera Francarep e la vinicola SGDBR.

Despoeu de la nazzionalizazzion de la Banque Rothschild nel 1982 la sezzion bancaria de la holding l’è diventada Parigi-Orléans SA, l’ann adree Parigi-Orleans Gestion e poeu Rothschild & Cie Banque.

## Bibliografia
*
Selezzion del folball de la Polonia

La **** (**' in lengua local, sornomenada **') la rapresenta la Polonia en di competizzion del ballon e l'è gestida da la . L'è dent a la UEFA e a la FIFA.

In pè del , ol so mistar l'è  e la sgiuga i partide in cà al . 

## Ligam da foeura
*[ Sit ofizzial]

## Oltar proget
Circassia

La **Circassia**, l’è ona region istorega del Càuches. Storegament la catava ind el sò territori la part de sota del territori de Krasnodar d’incoeu, e un gran toch de l'intern de l'atual territori de Stavropol', ma incoeu el se riferiss domà a na part di republeghe de la Caraciai-Circassia, de l'Adighezzia e de la Cabardin-Balcaria ind la Federazzion russa. La region istorega la cata el nom de i abitancc originari, i Circass.
Gesa de la Santa Maria Madalena al Quirinal

La **gesa de la Santa Maria Madalena al Quirinal** l’era ona gesa de Roma, in del rion Monti. La se trovava in via del Quirinal. Insema a la gesa de la Santa Chiara al Quirinal, e coi relativ convent, l’è stada sbatuda sgiò in del 1888 per l’edificazzion d’on giardin publich, in memoria de la visita a Roma de l'imperador todesch Guglielmo II.

A l’è stada tirada su in del 1581 de la benefatris Maddalena Orsini (1534-1605), fioeula del Camillo Orsini, per i moneghe Domenicane che a gh’inn restade fina al 1839, ann del subentrà di eclesiastiche ciamade *sacramentade da l'adorazzion perpetova del santissim Sacrament*.

La gesa l’era stada tirada su de l'architet Burioni, e l’era stada edificada de noeuv in del cors del pontificad del Clemente XI al principi del set-cent. La gh’haveva, asca l’altar magior, quater altar de fianch.

## Bibliografia
* Mariano Armellini, ''Le chiese di Roma dal secolo IV al XIX'', Roma 1891, p.&nbsp;183
* C. Rendina, *Le Chiese di Roma*, Newton & Compton Editori, Milano 2000, p.&nbsp;250
* A. Manodori, *Rione I Monti*, in AA.VV, *I rioni di Roma*, Newton & Compton Editori, Milano 2000, Vol. I, pp.&nbsp;127–128

## Alter proget

## Liagam de foeura
*
Atlantism

L**'atlantism** a l'è la vision politega che la ved de bon oeugg 'na collaborazzion in tra i Pajes de l'Europa e quej de l'America del Nord in di camp economegh, politegh, militar e sociai, inscì de tutellà i valor de democrazzia liberal e de società verta che ja tachen insema.

Desgià che l'esempi pussee grand de quella collaborazzion chi a l'è la NATO, despess *atlantista* l'è doperad in sgeneral 'me termen per quei che sostegnen la Lianza Atlantega.

## Riferiment
* Treccani

## Vos corelade
* Relazzion speciala
* Mond ocidental
* Eurasianism
Tecnologia

La **tecnologia** a l'è l'aplicazzion pratega del savé tecnegh e scentifegh de 'na dada società inscì de fà machine, usadei, prodot e sostanze che sien bone de fà un lavorà o de fà pussee bona la vita di omen.

L'è propi ligada a la storia del vesser uman, sgiamò i prim omen haveven imparad a fà di usadei fondamentai con legn e preje, ma l'è soratut dopo de la revoluzzion industrial che la tecnologia l'ha tacad a correr e a cambiàgh la vita a la pupart de l'umanità.

## Riferiment
*Treccani

## Alter proget
Coll del Crist Re

El **Coll del Crist Re** a l'è un sit religios che 'l sorgiss a Bienn, a dominà la Vall Camonega. L'è fad su, apont, de 'na statua dora del Gesù Crist, del 1931, con du capelle vesine, fade intorna ai secoi XIII-XIV, e 'na sagrestia cont una grota del sepolcher, fade su dopo de 'na visita del Carlo Borromee.

## Riferiment
*Monumento a Cristo Re e santuario della Maddalena - Bienno
Lampada invernighenta

Una **lampada invernighenta** a l'è una lus eletriga che la dopera un fil, in principi de carboni ma incoeu de tungsten, mitud in del voeud, che al passà de la corrent eletriga el se scolda propi tant, fina a deventà invernighent e dà foeura de la lus, insema a 'n frach de calor 'me radiazzion infrarossa, se stima che domà el 5% de l'energia la deventa lus che la se ved. Propi per quella reson inn retegnude di lus che trasen un frach de energia e, per di reson ecologeghe, de doperà pu.

Gh'hann, però, di vantagg, che hann favorid el sò doperà in di prim agn de la storia de l'eletricità: gh'hann no de besogn de circuit de guida, fonzionen ben istess con la corrent continua e con quella alternada e costen propi poch de fà.

In tra i svantagg, oltra a l'eficenza, el bass durà de 'na lus e 'l fat che, se 'l se s'cepa el veder, el po tajà e la lus la desmet de fonzionà.

## Riferiment
*Britannica

## Alter proget

## Vos corelade
*Flash (fotografia)
*Scherz de la lampada
*Fil resistor
Stema de Sondri

El **stema de Sondri** a l'è un scud celest con do spade incrosade insema a do palme, e in alt un lili d'or.

L'è mitud, cont el scud partid celest/arsgent, color del gonfalon, anca in sul stema de la provincia de Sondri.

El lili el representa el fat che la cità l'era storegament guelfa, e l'è stad sgiontad a partì del secol quell de 14, menter i palme e i spade representen San Gervas e Protas, i patron de la cità.

## Riferiment
*Stemma della Città
*Lo stemma del Comune di Sondrio
Sotamarin

El **sotamarin** a l'è un mez naval progetad per passà la pupart de la soa vita operativa sota l'aqua, de solet doperad per reson militar, scentifegh o de socors.

I prim mez boni de andà sot de l'aqua, i somergibil, inn stad inventad a partì del 1850 e podeven stà sot per poche ore, per poeu havégh de tornà in superfiss, indova che inn boni de moeuves mej e pussee a la svelta. A l'è stad in tra i do guerre mondiai che i sotamarin pussee compagn de quei che gh'è incoeu hann tacad a desvilupàss, cont el so boom dopo de la segonda guerra mondial.

## Riferiment
*Treccani

## Alter proget

## Vos corelade
*Batiscaf
*Somergibil de sacoccia
*U-Boot
*Sotamarin nuclear
Lampada compata a florescenza

Una **lampada compata a florescenza** a l'è un tipo de lus florescenta doperabel per sostituì 'na lampada invernighenta senza modifeghe, grazzia a la forma e a la presenza de 'n ballast eletronegh in la soa bas.

Fonzionen, 'me tute i lampade florescent, grazzia a di eletron ligad al mercuri che, quand ecitad, dann foeura lus oltravioleta che l'è poeu convertida in lus visibel de la covertura florescenta e, quand che la colpiss el veder, in calor. A parità de potenza de inluminà consumen de un terz a un quint de la potenza eletriga doperada de 'na lampada invenrnighenta, ma in tra i so difet gh'è una banda del color pussee bassa, soratut in di prim modei, e 'l fat che gh'è dent di materiai tossegh.

## Riferiment
*Superior Lighting

## Alter proget
Sgol spazzial

El **sgol spazzial** a l'è el process che 'l permet a un veicol spazzial de sortì de l'atmosfera de 'n quajsevoeul corp celest che, a diferenza del classegh sgol in atmosfera di reoplan, el se fonda no in su la portanza generada in sui al in bas a l'aerodinamega, ma in su la lesg de gravitazzion universal e l'inscì ciamada astrodinamega, propi per quella reson chi i veicoi spazziai a inn assee diferent di classegh reoplan.

## Riferiment
*Treccani

## Alter proget

## Vos corelade
*Astronav
*Era spazzial
*Corsa al spazzi
Università di Studi de Bressa

L**'Università di Studi de Bressa** a l'è 'n università statal italiana verta del 1982, con sed principal a Bressa e sucursai a Ciare, Cremona, Desenzan, Esin e Mantoa.

## Ligam de foeura
*Sit ofizzial

## Alter proget
Kryvyj Rih

**Kryvyj Rih** (in cirillegh *Кривий Ріг*, in russ *Кривой Рог*, scrivud *Krivoj Rog* a l'è una cità de l'Ucraina del Sud, sita a 130 km a sud-ovest de Dnipro.

Fada su di cosach in del secol quell de XVII, l'è de la fin del secol quell de XIX vun di center de produzzion de metall pussee important de l'Europa oriental e propi per quella reson lì, in la segonda guerra mondial, l'è stada ciapada di todisch.

## Riferiment
*Treccani

## Alter proget

## Vos corelade
*Metrotram de Kryvyj Rih
*Red di tram de Kryvyj Rih
Istitut tecnegh Caterina de Siena

L**'Istitut tecnegh Caterina de Siena** a l'è una scoeula superior de Milan in pè del 1912 in varie forme, che incoeu la ofriss un istitut tecnegh, trè adresse de istitut professional e do adresse de Istruzzion e Formazzion Professional, sita in via Lombardia, in tra el Loret e 'l Casoret.

## Storia
In del 1912 a l'è fad su un palazzi scolastegh vesin a di noeuve cà popolar de la zona, che 'l gh'ha dent di cors de scoeula elementar, fina a la class sesta, e poeu di cors professionai per i tosann, che deventarann poeu di scoeule de aviament e, in del 1928, gh'eren 18 class. In di agn dopo l'è verta la scoeula de magister professional de la dona, che la permet ai diplomade de insegnà economia domestega, e anca un istitut tecnegh per el lavorà de la ceramiga.

In del dopoguerra a l'è fad su l'istitut professional Caterina de Siena, con specializazzion maglierista, sarta per fiolit, figurinista, ceramista, cusid, camisaria e sartoria-fantasia. In del 1956 i scoeule de magister feminin inn trasformade in istitut tecnegh feminin, partid in du agn in comun e trii de specializazzion, e se sgionten i cors de adeta ai burò per l'architetura e l'arredament e adeta ai burò del setor di reclam.

In di agn '70 se sgionten vari altri cors, pensad per un publegh di done, compagn de adeta a la secretaria d'azienda, adeta ai servizzi ministrativ, stenodatilografa in lengua italiana, grafega di reclam, figurinista modellista, adeta al setor di reclam e acompagnadora turistega.

In del 1989, con l'abolizzion di scoeule aposta per i done, la deventa 'n Istitut professional de Stat per i servizzi de la publicità. In del 2010, con la reforma Gelmini, el ciapa dent anca l'Istitut tecnegh "sistema moda", e donca l'istitut l'è pussee cognossud 'me Istitut tecnegh.

## Adresse
Incoeu el gh'ha dent l'istitut tecnegh tecnologegh de sistema moda, i istitut professionai per l'industria e l'artesanad de produzzion artesanai e industriai e de produzzion tessil e sartoriai, l'istitut professional per i servizzi comerciai e i cors IeFP de abiliament e grafega.

## Alter proget

## Ligam de foeura
*Sit ofizzial
Licee statal Gian Battista Vico (Corsegh)

El **Licee statal Gian Battista Vico** a l'è una scoeula superior italiana de Corsegh, in su la Vigevanesa. El compartiss la sed con l'I.I.S. Falcone-Righi.

## Storia
L'è fad su in del 1977 'me sezzion destacada de 'n licee scentifegh milanes e 'l deventa autonom in del 1979, in del 1984 a l'è intitolad al Gian Battista Vico. In l'ann scolastegh 1986-87 el licee l'aderiss al PNI, che 'l preved el studi de la fisega sgiamò in di prim du agn, a travers de l'informatega, e pussee de matematega e, in l'ann scolastegh 1990-91 l'è mitud, 'me alternativa, el studi de do lengov foreste.

In l'ann 2001-02 l'è mitud el licee di scenze sociai, pensad per quei che voeulen andà inanz in setor compagn de la giurisprudenza, de la psicologia e di scenze de la comunicazzion.

In del 2009 l'è ativad anca un cors parzial del PNI, con domà el potenziament de matematega. L'ann dopo, con la reforma Gelmini, l'è partid in do adresse: licee scentifegh e licee di scenze umane con opzzion economegh-social. In del 2013 l'è ativad anca quell de bas.

In del 2019 la scoeula la se sgionta al sistema Cambridge e l'è donca possibel scernì 'n opzzion con varie materie in ingles, che la darà un diploma ingles valid oltra a quell italian.

### Dirigent
*Prof. Romeo Brambilla	(1976-1979)
*Prof. Fernando Guagnini (1980-1983)
*Prof. Daniele Straniero (1983-1984)
*Prof. Cosimo Cetera (1984-1985)
*Prof. Piergiorgio Tagliolato (1985-2000)
*Prof. Iliano Geminiani (2000-2008)
*Prof.ssa Daniela Lazzaroni	(2008-2009)
*Prof. Roberto Ceriani (2010-2015)
*Prof.ssa Silvia Bassi	(2015-)

## Adresse
Incoeu l'ofriss trè adresse:
*Licee scentifegh
*Licee di scenze umane
*Licee di scenze umane con opzzion economegh-social

## Riferiment
*Notizie storiche - Liceo Vico
## Ligam de foeura
*Sit ofizzial
Area

L**'area** a l'è la mesura che la esprim l'estension de 'na region del pian o de 'na superfis sferiga.

## Riferiment
*Treccani
## Alter proget
Vysoká (Boemia central)

**** a l'è un comun de la Cechia, part de la Boemia Central e del distret de Mělník.

## Riferiment
*CCRE 

## Alter proget
Pizz de Cancan

El **Pizz de Cancan** (prononzia in bianzonasch: [pits de kaŋ'kan]; italian: *Pizzo Cancano*) a l'è ona scima de 2435 meter sora el nivell del mar.
El se troeuva in sul confin in tra l'Italia (Lombardia) e la Svizzera (Grison): per vesser anmò pussee precis, a l'è in sul confin tra i comun valtolit de Bianzon e Tej e quell pos'ciavin de Brus.
## Referiment
Savoreta

La **Savoreta** (prononzia in sondalasch: [sao̯'reta]; in italian: *Cima di Savoretta* o *Punta Valmazza*) l'è ona scima di Alp de l'Ortell, volta 3.053 meter sora el nivell del mar.
La se troeuva in Lombardia, in sul confin tra la Valtolina (Sondel) e la Val Camonega (Pont d'Alegn).
## Referiment
Selezzion del folball de la Turchia

La **** (**' in lengua local, sornomenada **') la rapresenta la Turchia en di competizzion del ballon e l'è gestida da la . L'è dent a la UEFA e a la FIFA.

In pè del , ol so mistar l'è .

## Ligam da foeura
*[ Sit ofizzial]

## Oltar proget
Coton

El **coton** a l'è una fibra natural tirada foeura de la fibra che la quata i somenze de la pianta Gossypium, sgiamò doperada de la preistoria e, grazzia a l'invenzion di machine per sgranàll in automategh, l'è la fibra natural pussee doperada per el vestì.

## Riferiment
*[Treccani](https://www.treccani.it/enciclopedia/cotone_(Dizionario-di-Storia)/)

## Alter proget
Ferrovia Rimini-San Marin

La **ferrovia Rimini-San Marin** a l'è stada una ferrovia a scartament metrich italian verta in del 1932 per conligà Rimini a San Marin. Voluda del *[[Benito Mussolini|Duce]]* e del Giuliano Gozi, l'è stada destrugada in di bombardament di Liad contra el San Marin in del 1944. Mai disabilitada ofizzialment, in del 2012 una trata de 800 meter l'è verta ancamò a San Marin, per reson promozzionai e turisteghe, cont una veggia motris sistemada.

La linia la partiva de la Stazzion de Rimini FS per rivà a la stazzion de Rimini Marittima, poeu la tocava Coriano-Cerasolo prima de rivà in la Serenissima Republega, a Dogana, per poeu passà per Serravalle, Domagnano-Montelupo, Valdragone e Borgo Maggiore prima de rivà a la stazzion de la Capital.

## Riferiment
*Rimini-San Marino Railway

## Alter proget
Istitut de Istruzzion Superior Galilei-Luxemburg

L**'Istitut de Istruzzion Superior Galilei-Luxemburg** a l'è 'na scoeula superior de Milan fada su de du pol diferent: l'Istitut Tecnegh Galileo Galilei, con sed al quarter de San Sir, e l'Istitut Professional Rosa Luxemburg, con sed al Quarter di Olm.

## Storia
L'Istitut Galileo Galilei l'è vert in del 1938 'me Istitut Tecnegh per l'Otega e, in di agn l'ha ciapad dent varie specializazzion pussee, 'na quajvuna tolta di sed destacade de l'Istitut Ettore Conti.

L'Istitut Rosa Luxemburg el nass in del 1987 'me istitut professional de fotografia, per poeu ciapà dent di alter specializazzion.

In la mità di agn 2010 el Luxemburg l'è destacad del ITC Sraffa e tacad al Galilei, inscì de fà su l'IIS 'me che l'è incoeu.

## Adresse
In la sed de Via Paravia (Galilei) inn ofert 'sti cors de studi chi:
*Istitut tecnegh
**Grafega e comunicazzion
**Mecanega, mecatronega e energia, anca con opzzion tecnologia de l'occial
**Informatega e telecomunicazzion, articolazzion informatega
*Istitut professional
**Art ausiliarie per i profession sanitari: otegh
**Servizzi per la sanità e l'assistenza social
*Istruzzion e Formazzion Professional
**Operator mecanegh

In quella de via di Oliv (Luxemburg) inn ofert inveci 'sti cors chi:
*Istitut professional
**Servizzi colturai e del spetacol
**Manutenzion e assistenza tecnega
*Istruzzion e Formazzion Professional
**Operator grafegh-multimedia
**Operator eletrigh

## Riferiment
*Chi siamo
Fator de potenza

El **fator de potenza** a l'è, in l'eletrotecnega, el raport in tra el poder real ciapad de 'n caregh eletrigh e 'l poder aparent che 'l sgira in del circuit, che 'l val domà in di sistema alimentad a corrent alternada, che 'l po vesser representad anca 'me un triangol fad a partì di vetor del poder aparent e real, el che terz lat a l'è el poder reativ.

In di caregh resistiv, de solet, el fator a l'è de vun, o propi vesin, menter in di caregh indutiv o capacitiv el se sbassa, perchè corrent e tension vann foeura de fas.

In di ambient domestigh, de solet, el cunta no inscì tant e i compagnie meten in cunt domà el poder real, menter in di industrie, indova che gh'è tancc motor e aparecc che poden sbassàll de bon, con ris'c per la red eletriga, se paga per el poder aparent e ghe poden vesser di oblegh e di sanzion per quei che gh'hann un fator bass.

## Riferiment
*What is power factor and why is it important?
Teater Regio (Parma)

El **Teater Regio** (in emilian *Teator Regio*, in origin *Noeuv Teater Ducal*) a l'è el teater el pussee important de Parma, volud de la Maria Luisa d'Asborgh-Lorena e fad su in tra el 1821 e 'l 1829, in su proget del Nicola Bettoli. Con l'annession del Ducad de Parma e Piasenza al Regn Sardegnoeul, l'ha mudad nom in Teater Regio.

## Ligam de foeura
*Sit ofizzial

## Alter proget
Brodce

**** a l'è un comun de la Cechia, part de la Boemia Central e del distret de Mladá Boleslav.

El gh'ha el status de comun mercad.
## Riferiment
*CCRE 

## Alter proget
Stema de Lech

El **stema de Lech** el representa la cità almen del secol quell de XVII e 'l representa una cros de la Liga Lombarda e 'n leon in camp bloeu. L'è anca riportad in la mità bassa del stema de la provincia de Lech, sora gh'è un Sol di Alp ross in camp verd. L'è riportad con la corona comital inveci che con la corona de cità e l'è portad de du triton.

## Storia
El stema l'è registrad sgiamò in di Statut del 1592 e l'è stad doperad de la Comunità Sgeneral de Lech fina al 1757. In del 1861 l'è insubid del comun al ministeri di interni de l'apena fad su Regn d'Italia e l'è confermad 'me stema del noeuv comun.

## Riferiment
*Comun de Lech
Mur Marochin

El **mur marochin** a l'è una berma longa pussee de 2'720 km fada su in del Sahara Ocidental del governo marochin per partì i zone controllade de lor de quelle controllade del Front Polisario. L'è stada fada su in varie fas del 1982 al 1987. Gh'è dent un frach de foss e de mine, se stima de 1 a 2 milion. L'è retegnud de quei che inn contra un esempi de mur de la vergogna.

## Riferiment
*Tutti i muri del mondo – Marocco e Sahara occidentale

## Alter proget

## Vos corelade
*Gran Maroch